stanford-oval/wikipedia huggingface dataset:
Vähä Hankalammi
Historiaa

Vuoden 1855−1856 Kalmbergin kartastossa lampi on merkitty, mutta se on nimetön.
Vuoden 1965 peruskartassa Vähä Hankalammi oli ojittamaton. Vuoden 1986 peruskartassa siihen oli johdettu oja.
Vääntötyökalu

Erilaisia kiintolenkkejä.
Takana räikkävääntimellä varustettu hylsyavain. Etualalla irrallinen hylsy ja jatkovarsi.
Vääntötyökalu on yleisnimitys työkaluille, joilla avataan ja kiristetään ruuveja, pultteja ja muttereita.
Vääntötyökaluja ovat mm. seuraavat:
Kiintoavain, lenkkiavain ja niiden yhdistelmä kiintolenkki. Näissä on leuat tai silmukka, joihin väännettävän pultin kanta asettuu tiiviisti. Lenkkiavain voi toisinaan olla myös nivelletty.
L-avain, joka on saanut nimensä L-kirjainta muistuttavasta muodostaan. Tyypillinen esimerkki on itse koottavien huonekalujen mukana tuleva kuusiokoloavain.
T-avain, joka on saanut nimensä T-kirjainta muistuttavasta muodostaan. Kuten L-avaimet, myös T-avaimet on tyypillisesti tarkoitettu kuusiokolo-, torx- tai XZN-kantaisten ruuvien kiertämiseen.
Jakoavain, jossa on leuat kuten kiintoavaimessa, mutta jonka avainväli on siitä poiketen säädettävissä.
Hylsyavain, joka voi olla varustettu esim. räikkä- tai T-vääntimellä. Hylsyavaimia ovat tavallaan myös nivelhylsyavaimet, joissa  ei-vaihdettava hylsy on nivelletty varteen. Eräs hylsyavaimen erikoistapaus on momenttiavain. Hylsyavainten vääntimet voidaan vääntiönsä kautta liittää paitsi hylsyihin, myös ruuvauskärkiin tai moniin muihin työkaluihin.
Viktorija Tomova

| Viktorija Tomova |
| --- | --- |

Henkilötiedot
Syntynyt: 25. helmikuuta 1995 (ikä 29)
Kansalaisuus:   Bulgaria
Tennispelaaja
Kätisyys:  oikea
Palkintorahat:  2 342 422 USD
Kaksinpeli
Paras sijoitus:  130. (8.5.2017)
Voitot/tappiot:  477–341
Grand Slam -turnauksissa
Australian avoimet:  1. kierros (2018)
Wimbledon:  2. kierros (2018)
Nelinpeli
Paras sijoitus:  254  (11. elokuuta 2014)
Voitot/tappiot:  91–72
Aiheesta muualla
ITF
WTA
Viktorija Tomova (bulg. Виктория Томова, s. 25. helmikuuta 1995 Sofia) on bulgarialainen tennispelaaja. Hän on sijoittunut parhaimmillaan kaksinpelissä WTA-listan sijalle 130 toukokuussa 2017.
Tomova pelasi ensimmäisen kerran Grand Slam -turnauksen pääsarjassa Australian avoimissa 2018 saatuaan pääsarjaan villin kortin. Hän hävisi karsintojen ratkaisevalla kierroksella Anna Blinkovalle, mutta sai villin kortin Ana Konjuhin vetäytymisen ansiosta.
Aiheesta muualla

Kuvia tai muita tiedostoja aiheesta Viktorija Tomova Wikimedia Commonsissa
Viktorija Tomova WTA:n sivuilla (englanniksi)
Viktorija Tomova ITF:n sivuilla (englanniksi)
Walter Andersin

Walter Andersin
Walter August Andersin (2. marraskuuta 1871 Rantasalmi – 16. marraskuuta 1944 Rantasalmi) oli suomalainen tuomari ja kansanedustaja. Hän valmistui ylioppilaaksi vuonna 1889, suoritti ylemmän oikeustutkinnon 1893 ja sai varatuomarin arvon 1896. Hän toimi eri viroissa Viipurin hovioikeudessa, kunnes nimitettiin senaatin oikeusosaston jäseneksi vuonna 1909. Kurkijoen tuomiokunnan tuomarina hän oli 1918–1919 ja korkeimman oikeuden jäsen eli oikeusneuvos 1919–1941.
Hänet valittiin kansanedustajaksi Kuopion läänin itäisestä vaalipiiristä vuonna 1909, mutta vapautettiin edustajatoimesta jo saman vuoden aikana, kun hän siirtyi tuolloin ylimpänä oikeusasteena toimineeseen senaatin oikeusosastoon senaattoriksi.
Walter Andersin seurasi työurallaan isäänsä Emil Frithiof Andersinia (1843–1906), joka myös oli varatuomari ja senaattori. Hänen äitinsä oli Selina Aurora Pontán (1846–1914).
Andersin avioitui 30. elokuuta 1902 Kuopiossa Helmi Suomalaisen kanssa.
Aiheesta muualla

Markku Tyynilä: / Andersin, Walter (1871 - 1944) Kansallisbiografia-verkkojulkaisu (maksullinen).  20.10.2002. Helsinki:  Suomalaisen Kirjallisuuden Seura.
Vääntöjousi

Vääntöjousi
Vääntöjousi on tyypillinen jousityyppi. Vääntöjousia ovat esimerkiksi pyykkipoikien jouset. Vääntöjousen etuna on sen vähäinen tilantarve. Jouset tehdään yleensä teräksestä.
Autojen eturenkaiden pyöräntuennassa käytetty kallistuksenvakain (tanko, joka kulkee toiselta sivulta toiselle sivulle) on käytännössä vääntöjousi. Tangon tarkoitus on vastustaa vain toisen puolen renkaan pystysuoraa liikettä, eli kallistelua.
Viktorija Tutšašvili

| Viktorija Tutšašvili> Henkilötiedot |
| --- | --- |
Koko nimi:  Viktorija Tutšašvili (o.s. Polištšuk)
Syntynyt: 29. maaliskuuta 1981 (ikä 43)
Kansalaisuus:   Ukraina
Lentopalloilija
Pituus:  180 cm
Nyk. joukkue:   LP Viesti LP Salo
Sarja:  Lentopallon Mestaruusliiga
Pelaajaura
Ammattilaisjoukkueet
2003-07 2007–08 2008-12 2012-13 2013-15 2015-16 2016- :   Stiinta Bacau   Piatra Neamt  Stiinta Bacau  VC Astana  LP Viesti Välivuosi  LP Viesti 
Viktorija Tutšašvili (ukr. Вікторія Тучашвілі, s. 29. maaliskuuta 1981) on ukrainalainen lentopalloilija, joka edustaa salolaista LP Viestiä. Hänen kasvattajaseuransa on VC ISTU Kiova. Omaa sukua 2014 avioitunut Viktorija on Polištšuk.
Tutšašvili debytoi Suomen Mestaruusliigassa kaudella 2013-2014 pelaten salolaisjoukkueessa kaksi kautta ennen peliuransa lopettamista. Paluun kentille Tutšašvili teki kaudella 2016-2017 solmittuaan sopimuksen jälleen LP Viestin kanssa.
Tutšašvili on voittanut SM-kultaa 2014, 2015 2017,2019, 2021 ja SM-hopeaa 2018 sekä Suomen Cupin 2014 ja 2016. Lisäksi hänellä on Suomen Cupin hopeaa 2013.
Mestaruusliigan tähdistöön Tutšašvili on valittu 2014, 2015, 2017 ja 2019. Kuukauden pelaajaksi hänet on valittu Mestaruusliigassa helmikuussa 2014, lokakuussa 2014 ja helmikuussa 2015.
Ennen Suomeen tuloaan hän pelasi mm. Romaniassa seitsemän kautta voittaen mestaruuden 2005 sekä hopeaa 2011 ja 2012.
Mestaruusliigan runkosarjassa ja pudotuspeleissä

| Kausi | Seura | Ottelut | Pisteet | Ässät | Torjunnat |  |
| --- | --- | --- | --- | --- | --- | --- |
| 2013-14 | LP Viesti | 22 | 67 | 24 | 9 |  |
| 2014-15 | LP Viesti | 21 | 47 | 16 | 12 |  |
| 2016-17 | LP Viesti | 26 | 53 | 16 | 13 |  |
| 2017-18 | LP Viesti | 24 | 58 | 22 | 15 |  |
| 2018-19 | LP Viesti | 14 | 15 | 5 | 2 |  |
| 2019-20 | LP Viesti | 18 | 25 | 6 | 9 |  |

| Kausi | Seura | Ottelut | Pisteet | Ässät | Torjunnat |  |
| --- | --- | --- | --- | --- | --- | --- |
| 2013-14 | LP Viesti | 9 | 32 | 7 | 12 |  |
| 2014-15 | LP Viesti | 11 | 36 | 12 | 10 |  |
| 2016-17 | LP Viesti | 12 | 35 | 15 | 8 |  |
| 2017-18 | LP Viesti | 11 | 22 | 9 | 5 |  |
| 2018-19 | LP Viesti | 10 | 34 | 11 | 10 |  |
Riku Innamaa

Riku Innamaa on suomalainen teatteriohjaaja ja käsikirjoittaja. Hän toimi kaksivuotiskauden 2007–2009 Joensuun kaupunginteatterin johtajana.
Innamaa on valmistunut Teatterikorkeakoulusta teatteritaiteen maisteriksi. Hän työskenteli aikaisemmin teattereissa muun muassa Rovaniemellä ja Tampereella. Joensuussa hän aloitti 2007, mutta luopui tehtävästä vuonna 2009. Hän on sen jälkeen työskennellyt muun muassa Raahessa.
Vixen (sarjakuvahahmo)

Vixen (oikealta nimeltään Mari Jiwe McCabe) on Gerry Conwayn ja Bob Oksnerin luoma afroamerikkalainen supersankari. Hän esiintyi ensimmäisen kerran DC Comicsin julkaisemassa Action Comicsissa #521 heinäkuussa 1981. Hän kykenee Tantu Toteemin kautta valjastamaan minkä tahansa eläimen hengen, menneen tai nykyisen, ja käyttää heidän kykyjään. Hahmo on toiminut Oikeuden Puolustajien ja Suicide Squadin jäsenenä ja littolaisena.
Muussa mediassa > Animaatio

Vixen esiintyy animaatiosarjassa Justice League Unlimited, jossa häntä ääninäyttelee Gina Torres. Sarjassa hän on Oikeuden Puolustajien jäsen ja suhteessa Vihreän Lyhdyn John Stewartin kanssa.
Vixen esiintyy animaatiosarjassa Batman: The Brave and the Bold, jossa häntä ääninäyttelee Cree Summer. Sarjassa hän on suhteessa B'wana Beastin kanssa.
Vixen esiintyy animaatiosarjassa Justice League Action, jossa häntä ääninäyttelee Jasika Nicole.
Vixen esiintyy samannimisessä vuoden 2015 nettisarjassa, jossa häntä ääninäyttelee Megalyn Echikunwoke ja hahmon nuorta versiota ääninäyttelee Kimberly Brooks.
Vixen esiintyy vuoden 2015 DC Super Hero Girls nettisarjassa, jossa häntä ääninäyttelee Kimberly Brooks. Sarjassa hänet nähdään Metropolisin eläintarhan vapaaehtoistyöntekijänä.
Vixen esiintyi animoidun nettisarjan Freedom Fighters: The Ray toisella kaudella.
Vaihtoehtoulottovuuden versio Vixenistä nimeltä Vamp esiintyy animaatioelokuvassa Justice League: Crisis on Two Earths, jossa hänet nähdään Amerikan Rikossyndikaatin jäsenenä.
Vixen esiintyy animaatioelokuvassa Green Lantern: Beware My Power, jossa häntä ääninäyttelee Keesha Sharp.
Vixen esiintyy animaatioelokuvassa Justice League X RWBY: Super Heroes and Huntsmen, jossa häntä ääninäyttelee Ozioma Akagha.
Muussa mediassa > Televisiossa

Vixen esiintyy Arrow -televisiosarjassa jaksossa "Taken", jossa häntä esitti Megalyn Echikunwoke.
Vixenin isoäiti Amaya Jiwe esiintyy Legends of Tomorrow -sarjan toisella ja kolmannella kaudella, jossa häntä esittää Maisie Richardson-Sellers.
Videopeleissä

Vixen esiintyy DC Universe Online -pelissä ei-pelattavana hahmona.
Vixen esiintyy pelattavana hahmona Lego Batman 2: DC Super Heroes -pelissä.
Vixen esiintyy ladattavana bonushahmona Lego Batman 3: Beyond Gotham -pelissä.
Vixen esiintyy pelattavana hahmona Lego DC Super-Villains -pelissä, jossa häntä ääninäyttelee Megalyn Echikunwoke.
Wallacea

Wallacea on punaisella merkitty alue, jonka läpi kulkee tummansinisellä merkitty Weberin linja. Nykyinen Indonesian valtio on kartassa vaaleankeltaisella.
Wallacea on eliömaantieteellinen nimitys Indonesiassa sijaitsevalle saariryhmälle, jonka erottavat Aasian ja Australian mannerjalustoista syvän veden salmet. Wallacean saarten länsipuolella on Sundamaa, johon kuuluvat Malakan niemimaa, Sumatra, Borneo, Jaava ja Bali ja jonka Wallacen linja erottaa Wallaceasta. Wallacean etelä- ja itäpuolella ovat Länsi-Oseania sekä Australia ja Uusi-Guinea.
Aiheesta muualla

Kuvia tai muita tiedostoja aiheesta Wallacea Wikimedia Commonsissa
Riku Jääskä

| Henkilötiedot |
| --- | --- | --- | --- |
Syntymäaika: 4. helmikuuta 1998
Syntymäpaikka: Vaasa, Suomi
Pelipaikka: hyökkääjä
Pituus: 182 cm
Seura
Seura: VPS
Pelinumero: 9
Junioriseurat
2012–2016: VPS
Seurat
| Vuodet | Seura | O | (M) |
| 2017 | FC Kiisto | 20 | (18) |
| 2018 | VIFK | 5 | (0) |
| 2019–2020 | FC Kiisto | 37 | (47) |
| 2021– | VPS | 37 | (4) |
 Seurajoukkueuran tilastot kattavat vain kansalliset sarjat, päivitetty 22. lokakuuta 2022.
Riku Jääskä (s. 4. helmikuuta 1998) on suomalainen jalkapalloilija, joka edustaa Veikkausliigassa pelaavaa Vaasan Palloseuraa.
Riku Huttunen

Riku Huttunen (s. 1966) on toiminut työ- ja elinkeinoministeriön energiaosaston ylijohtajana vuodesta 2015.
Koulutukseltaan Huttunen on valtiotieteen maisteri (kansantaloustiede). Vuosina 2005–2011 hän toimi kaupallisena neuvoksena, erityisasiantuntijana, teollisuusneuvoksena ja vt. osastopäällikkönä kauppa- ja teollisuusministeriössä (1.1.2008 alkaen työ- ja elinkeinoministeriö).
Vuosina 2011–2014 hän toimi Energiaviraston ylijohtajana (vuoteen 2014 Energiamarkkinavirasto). Huttusella on työkokemusta myös Suomen Brysselin EU-edustustosta ja Valtion taloudellisesta tutkimuskeskuksesta.
Von Hellens

| Von Hellens |
| --- | --- |
Kotipaikka:  Suomen ritarihuone, Suomi
Ala:  Aatelisperhe, Aatelinen, Vapaaherra.
Perustaja:  Professori Carl Niclas Hellenius
Aateloitu:  vuonna 1816
Von Hellens on suomalainen vapaaherrallinen aatelissuku. Professori Carl Niclas Hellenius aateloitiin vuonna 1816 ja otti käyttöön nimen von Hellens. Suku introdusoitiin Ritarihuoneeseen sukuna numero 173. Hänen pojanpoikansa Lars Theodor von Hellens korotettiin vuonna 1895 vapaaherraksi ja introdusoitiin numerolla 61. Suvun aatelinen haara sammui vuonna 1901, jonka jälkeen vain vapaaherrallinen jäi jäljelle.
Suku hallitsi Kuusiston kartanoa Kaarinassa. Myös af Enehielm -aatelissuku on lähtöisin porvarillisesta Hellenius-suvusta.
Suvun jäseniä > Aateliset

Carl Niclas von Hellens, vuoteen 1816 Hellenius (1745–1820), lääkäri ja luonnontutkija, aateloitiin 1816
Lars Gustaf von Hellens, vuoteen 1816 Hellenius (1787–1850), Turun hovioikeuden varapresidentti, Carl Niclas von Hellensin poika
Suvun jäseniä > Vapaaherrat

Lars Teodor von Hellens (1826–1896), Turun hovioikeuden presidentti, maamarsalkka, Lars Gustaf von Hellensin poika, korotettiin vapaaherraksi 1895
Ivar Theodor von Hellens (1861–1908), agronomi, tilanomistaja, Lars Teodor von Hellensin poika
Gustaf Waldemar (Valde) Hirvikanta, vuoteen 1906 von Hellens (1863–1911), Turun hovioikeuden presidentti, Lars Teodor von Hellensin poika
Harald Wilhelm von Hellens (1865–1926), valtiopäivämies sekä Porin ja Loviisan pormestari, Lars Teodor von Hellensin poika
Oskar von Hellens (1867–1948), hygienian professori, Lars Teodor von Hellensin poika
Lars Hjalmar von Hellens (1869–1953), kenraalimajuri, Lars Teodor von Hellensin poika
Albert von Hellens (1879–1950), maaherra ja oikeuskansleri, Lars Teodor von Hellensin poika
Maximilian von Hellens (1898–1967), majuri, Lars Hjalmar von Hellensin poika, tuomittiin 1942 sotaylioikeudessa kuolemaan sotapetoksesta.
Arno Albert von Hellens (1909–1984), kirurgi, Albert von Hellensin poika
Yrjö Arno Albert von Hellens (s. 1938), insinööri, Arno Albert von Hellensin poika
Alberto von Hellens (s. 1963), uransa lopettanut SM-tason aitajuoksija
Petra von Hellens (s. 1973), yritysjohtaja, Suomen Neito 1992
Victor von Hellens (s. 1991), runoilija
Suvun jäseniä > Muita

Olli V. Lounasmaa (1930–2002) Akateemikko ja kylmäfyysikko. Perusti Teknillisen korkeakoulun Kylmälaboratorion. Albert von Hellensin tyttärenpoika
Kiti Müller (s. 1954, o.s. Lounasmaa), tutkimusprofessori ja neurologi. Olli V. Lounasmaan tytär.
Avioliiton kautta sukunimen on saanut Turun kauppakorkeakoulun professori Liisa von Hellens o.s. Valtakari (s. 1948), joka on myös Petra von Hellensin äiti.
Väinö Tiger

Väinö Tiger (23. tammikuuta 1896 Muhos – 30. kesäkuuta 1964) oli suomalainen Oulussa asunut taidemaalari.
Tigerin vanhemmat olivat piirimaanmittari Oskar Tiger ja Greta Elisabeth o.s. Puusti. Hän kävi Taideteollista keskuskoulua 1915–1917 ja 1918–1919.
Tiger osallistui Suomen Taiteilijain näyttelyihin vuosien 1921 ja 1945 välillä.
Teoksia

Taivalkosken kirkon alttaritaulu "Jeesus Getsemanessa" 1934
Rovaniemen kauppalanvaakuna (myöh. kaupunginvaakuna, poistui käytöstä 2006)
Walter Aunesluoma

Walter Aleksander Aunesluoma (vuoteen 1935 Salonen; 12. marraskuuta 1899 Pori – 16. lokakuuta 1979 Helsinki) oli suomalainen kansakoulun opettaja, taidemaalari ja eräkirjailija.
Pohjalaista sukujuurta oleva Aunesluoma vietti lapsuus- ja nuoruusvuotensa Nokialla jossa hänen isänsä oli kivenveistäjänä.  Opettajaksi valmistuttuaan Aunesluoma toimi Hauhon Ilmoilan (Lehtelän) kansakoulun opettajana vuosina 1927–1948. Hän oli myös osuuskassan asiamiehenä, Ilmoilan Voimistelu- ja Urheiluseuran puheenjohtajana ja paikallisen suojeluskunnan aktiivijäsenenä.
Aunesluoma maalasi maisemakuvia Ilmoilan ja Alvettulan seuduilta ja lisäksi asetelmia ja muotokuvia. Jatkosodan aikana hän maalasi rintamalla akvarelleja rajantakaisen Karjalan maisemista.
Aunesluoma laati 1970-luvulla yhden Suomen ensimmäisistä perhokalastuksen oppaista. Hän oli mukana Suomen Urheilukalastajain Liiton käynnistämässä perhokalastuskoulutuksessa yhdessä Erkki Norellin kanssa.
Walter Aunesluoman pojanpoika on Helsingin yliopiston poliittisen historian professori Juhana Aunesluoma.
Teoksia

Perhokalastus : perhot ja perhonsidonta ; valokuvat Jussi Pohjakallio ym. WSOY 1973
Vääksynjoki (Kangasala)

Vääksynjoki on Vesijärven laskujoki Kangasalla. Se virtaa Vesijärvestä Längelmäveteen. Joki on noin kahden kilometrin pituinen.
Vääksynjoen varrella sijaitsee Vääksyn kartano. Joen yli kulkevat Kangasalta Orivedelle ja edelleen Kärsämäelle johtava kantatie 58 sekä Kuhmoisiin johtava seututie 325.
Historia

Nykyisen Vääksynjoen paikalla oli aikoinaan Sarsansalmi, joka yhdisti Vesijärven ja Längelmäveden. Längelmävesi oli salmiyhteydessä myös Pälkäneveden. Sarsansalmesta laski näiden järvien yhteinen lasku-uoma, Sarsanvirta Roineeseen. Pälkänevedellä oli lisäksi toinekin pienempi lasku-uoma, Mallasveteen laskeva Hyykiänpuro. Luonnonmullistuksessa vuonna 1604 Hyykiänpuro leveni ja syveni äkillisesti nykyiseksi Kostianvirraksi. Tämän seurauksena Pälkäneveden pinta aleni huomattavasti, ja sen ja Längelmäveden väliseen salmeen syntyi Iharinkoski. Samalla myös Längelmäveden pinta aleni, ja Sarsansalmi suurelta osin kuivui niin että entisen salmen paikalle jäi nykyinen Vääksynjoki.
Vitali Milonov

Vitali Milonov
Vitali Valentinovitš Milonov (ven. Виталий Валентинович Милонов; s. 23. tammikuuta 1974) on venäläinen Yhtenäinen Venäjä -puolueen poliitikko. Hän oli Pietarin kaupunginvaltuuston jäsen vuosina 2007–2016 ja tuli valituksi valtioduumaan vuonna 2016. Milonov tunnetaan vihamielisyydestään seksuaalivähemmistöjä kohtaan ja provokatiivisista lausunnoistaan.
Elämä ja ura

Milonov opiskeli julkishallinnon oppilaitoksessa Pietarissa, Pietarin teologisessa akatemiassa ja Pyhän Tihonin ortodoksisessa yliopistossa Moskovassa. Hän toimi aikoinaan Galina Starovoitovan avustajana. Starovoitova murhattiin vuonna 1998, ja 2000-luvun alkuvuosina Milonov liittyi Yhtenäiseen Venäjään sanojensa mukaan petyttyään liberaaliin politiikkaan.
Politico on luonnehtinut Milonovia Venäjän "homopropagandaa" koskevan lainsäädännön "arkkitehdiksi". Milonov oli Pietarin kaupunginvaltuuston lainsäädäntökomitean johtaja kun Pietarin kaupunki laati vuonna 2011 "homopropagandan" kriminalisoivan lain, joka vuonna 2013 otettiin käyttöön koko Venäjän alueella. Valtakunnallisen lain asiasta kuitenkin laati Jelena Mizulina. Venäjän äärimmäisen konservatiivinen poliittinen suuntaus voimistui Vladimir Putinin palattua presidentiksi vuonna 2012. Politico on kuvaillut Milonovia tämän suuntauksen "eläväksi ruumiillistumaksi". Hän onkin ollut yksi äänekkäimmistä Putinin hallinnon puolestapuhujista länsimaiden ja Venäjän välisessä poliittisessa ja kulttuurisessa vastakkainasettelussa. Vuonna 2015 Putin myönsi Milonoville mitalin "palveluksista isänmaalle".
Maaliskuussa 2022 Milonovia ja muita duuman jäseniä vastaan astuivat voimaan Yhdysvaltain asettamat pakotteet. Milonov pyysi kolmen muun duumaedustajan kanssa pääsyä taistelemaan Donbassin alueelle. Sanojensa mukaan hän palveli siellä nuorempana kersanttina kutsumerkillä "Gustav". Milonov toivoi syyskuussa 2022 pääsevänsä takaisin Venäjälle osallistumaan valtioduuman äänestykseen neljän ukrainalaisen alueen laittomasta liittämisestä Venäjään. Hän kuuluu Free Russia Forumin 1 500:n sodanlietsojan luetteloon. Luetteloon on sisällytetty henkilöitä, joiden on katsottu olleen aktiivisia Venäjän sotatoimien puolustamisessa tai niihin osallistumisessa.
Milonov on juontanut Venäjällä homovastaista tositelevisio-ohjelmaa Ja ne gei ("En ole homo"). Milonovista tehtiin Venäjällä nettipeli, jossa hän taistelee homoseksuaaleja, huumeriippuvaisia ja Madonnaa vastaan.
Arvot ja mielipiteet

BBC on kuvaillut Milonovia jyrkän linjan ortodoksiksi, joka on pitkälti keskittynyt vastustamaan homoseksuaalisuutta, pornografiaa ja muuta kokemaansa "läntistä rappiota". Hänen mukaansa homoseksuaalit ovat "paholaisia". Näyttelijä Stephen Frylle Milonov väitti homojen enimmäkseen valehtelevan puhuessaan Venäjällä kohtaamistaan ongelmista. Vuonna 2014 Milonov vaati Applen toimitusjohtajalle Tim Cookille elinikäistä maahantulokieltoa Venäjälle tämän kerrottua homoseksuaalisuudestaan. Milonov epäili Cookin saattavan tuoda Venäjälle ebolan, HI-viruksen tai tippurin. Ennen talviolympialaisia 2014 hän kertoi myös olympiaurheilijoita ja -katsojia saatettavan syyttää homopropagandalain nojalla. Kesällä 2012 Milonov uhkasi Madonnaa sakoilla lain kritisoinnista konsertissa Pietarissa.
Milonovin mukaan homopropagandalain tarkoitus on lasten suojeleminen vaaralliselta tiedolta. Kansainvälisten ihmisoikeusjärjestöjen mukaan homovastainen väkivalta yleistyi Venäjällä lain myötä. Milonov viittasi näihin järjestöihin "poliittisina prostituoituina". Hän on vaatinut kansalaisuuden ulottamista koskemaan myös sikiöitä. Milonov on kuvaillut avioeroa luonnottomaksi ja toivonut sen kriminalisointia. Hänen mukaansa avioeroa hakevien tulisi maksaa sakko tai lähteä rintamalle Ukrainaan. Vuonna 2023 Milonov totesi miestensä rintamalta paluun ajankohtaa kyselleille naisille, että miehet tulevat takaisin Venäjän voitettua.
Arvot ja mielipiteet > Näkemykset juutalaisista

Milonov on toiminut uudessa antisemitistisessä Mustia sotnioita jäljittelevässä järjestössä. Hän esitti maaliskuussa 2014 perinteisen antisemitistisen syytöksen toteamalla Jeesuksen ristiinnaulitsemisen juutalaisten viaksi. Muun muassa Venäjän juutalaiskongressi tuomitsi Milonovin lausunnot. Milonov piti antisemitismistä kohtaamaansa kritiikkiä uusliberaalina, satanistisena ja valheellisena.
Arvot ja mielipiteet > Näkemykset Putinista ja Venäjästä

Milonov kuvaili vuonna 2015 korruption olevan Venäjälle laajalle levinnyttä ja sosiaalisen kehityksen mahdollisuuksien rajallisia. Hän kuitenkin uskoi Putinin tarjoavan Venäjälle "ainoan toivon". Milonovin mielestä "vahva johtaja" on Venäjälle välttämätön, sillä maa on niin suuri ja sen väestö niin moninaista. Putinia Milonov on kuvaillut "Jumalan lähettämäksi".
Arvot ja mielipiteet > Näkemykset muista maista

Milonov on kuvaillut Ukrainaa "valevaltioksi". Kun Ison-Britannian pääministeri Theresa May piti erittäin todennäköisenä Venäjän osuutta Sergei ja Julija Skripalin myrkytystapaukseen, Milonov rinnasti Mayn kommentit Adolf Hitlerin toimintaan. Uutinen myrkytyksestä oli hänen mukaansa valeuutinen ja Sergei Skripal "turha valeagentti". Eurooppaa kuvaa Milonovin mukaan hyvin George Orwellin dystopiaromaani Vuonna 1984. Hänen mielestään Länsi-Euroopan maat ovat "moraalisesti heikentyneitä". Hän vertasi niitä Weimarin tasavaltaan, joka hänen mukaansa tuhoutui "ultrademokraattisuutensa" ja suvaitsevaisuutensa johdosta.
Milonov on nimittänyt Puolan ulkoministerinä toiminutta Radosław Sikorskia "prostituoiduksi".
Arvot ja mielipiteet > Näkemykset uskonnosta

Avoin Venäjä -järjestön edustaja sai sakkotuomion levitettyään Vkontaktessa Milonovista otettua kuvaa, jossa tämä seisoo ase kädessään pukeutuneena "ortodoksisuus tai kuolema" -sloganin sisältävään paitaan. Milonov totesi pitävänsä slogania "normaalina" ja uskon ulkopuolella elämistä "mahdottomana". Hän vaatikin sloganin poistamista ääriliikkeiden sloganeiden listasta.
Walter Tavares

| Walter "Edy" Tavares |
| --- | --- |

Henkilötiedot
Koko nimi:  Walter Samuel  Tavares Da Veiga
Syntynyt: 22. maaliskuuta 1992 (ikä 32) Maio, Kap Verde
Kansalaisuus:   Kap Verde
Koripalloilija
Lempinimi:  Edy
Pelipaikka:  Sentteri
Pituus:  221 cm
Paino:  125 kg
Nyk. joukkue:  Real Madrid
Sarja:  Liga ACB ja Euroliiga
NBA-varaus:  43. varaus 2014 (Atlanta Hawks)
Pelaajaura
Seurajoukkueet
2009–2015 2011–2013 2015–2016 2015–2016 2015 2016 2016–2017 2017 2017 2017-:  CB Gran Canaria → UB La Palma Atlanta Hawks → Austin Spurs → Canton Charge → Bakersfield Jam Raptors 905 Cleveland Cavaliers Raptors 905 Real Madrid
Maajoukkueet
:   Kap Verde
Aiheesta muualla
FIBA
Walter Samuel ”Edy” Tavares Da Veiga (s. 22. maaliskuuta 1992 Maio) on kapverdeläinen koripalloilija.
Sentterinä pelaava Tavares aloitti koripallon vasta 17-vuotiaana, jolloin saksalainen Kap Verdellä lomamatkalla ollut turisti huomasi hänen jopa koripalloilijaksi poikkeuksellisen (221 cm) pituutensa ja vihjasi tästä tutuilleen CB Gran Canariaan. Tavares nousi parissa vuodessa pelaamaan Espanjan kovatasoisessa pääsarjassa. Atlanta Hawks varasi Tavaresin NBA:han vuoden 2014 varaustilaisuudessa 43. vuorolla. Heinäkuussa 2015 hän siirtyi Espanjasta Hawksiin.
Saatuaan vain pientä peliaikaa NBA:ssa ja suurimmat minuutit kerättyään NBA:n farmiliigassa NBA G Leaguessa, palasi Tavares Espanjaan, jossa hän on pelannut vuodesta 2017 lähtien maan korkeimmalla sarjatasolla Liga ACB:ssa Real Madridin paidassa. Vuodet Espanjassa ovat tuoneet niin henkilökohtaista, kuin joukkueenkin menestystä.
Aiheesta muualla

Walter Tavares Basketball profile eurobasket.com (englanniksi)